‘કૉમેડી નાઇટ્સ વિથ કપિલ’ છોડ્યા બાદ કપિલ શર્મા તેની ટીમ સાથે નવો શો ‘કૉમેડી સ્ટાઇલ’ લઈને આવશે એવી વાતો ચાલી રહી હતી, પરંતુ કપિલના આ શોને ‘ધ કપિલ શર્મા શો’ નામ આપવામાં આવ્યું છે. આ શોનો ગઈ કાલે ફસ્ર્ટ પ્રોમો લૉન્ચ કરવામાં આવ્યો હતો, જેમાં તમામ બ્લૅક સૂટમાં જોવા મળી રહ્યા છે. આ શોના પહેલા એપિસોડમાં શાહરુખ ખાન ‘ફૅન’ને પ્રમોટ કરવા માટે આવશે એવી વાતો ચાલી રહી છે. ‘ધ કપિલ શર્મા શો’ સોની ટીવી પર ૨૩ એપ્રિલથી દર શનિવાર અને રવિવારે રાતે ૯ વાગ્યે રજૂ કરવામાં આવશે.